<classify> Wiki iliyopita, rais wa TFF Jamal Malinzi alisema kambi ya Twiga Stars inayojiandaa na michuano ya All African Games itakayofanyika Congo Brazzaville mwezi ujao itahamia Zanzibar.Twiga Stars itaweka kambi Zanzibar kwa mwezi mzima mpaka watakapokwenda Congo, tumeona waende kubadili mazingira, alisema Malinzi alipozungumza na gazeti hili.Akizungumza Dar es Salaam jana, nahodha wa Twiga Stars, Sophia Mwasikili alisema anaimani kambi ya nje ya Dar es Salaam itawasaidia.Tunashukuru sana uamuzi wa TFF kuhamishia kambi Zanzibar, sio mbaya itatusaidia sana maana tumekuwa kwenye mazingira ya kambi moja mara zote, alisema.Twiga Stars ilifuzu michuano hiyo baada ya kuiondoa Zambia kwa jumla ya mabao 4-3.Timu hiyo imepangwa kundi moja na wenyeji Congo Brazzaville, Nigeria na Ivory Coast kwenye michuano hiyo.Twiga imefuzu michuano hiyo kwa mara ya pili baada ya kufanya hivyo tena mwaka 2011 ilipofanyika Maputo, Msumbiji.Kocha wa timu hiyo Rogassian Kaijage aliliambia gazeti hili kuwa pamoja na kwamba wamepangwa kundi lenye timu ngumu, anaamini wachezaji wake wameiva vya kutosha kukabiliana nao.  <topic>: michezo 